**4.pielikums**

publiskā iepirkuma

“Banku augstskolas darbinieku

veselības apdrošināšana”

ar identifikācijas Nr.BA 2018/2

nolikumam

**LĪGUMA PROJEKTS**

**LĪGUMS Nr.BA 2018/2**

**Par Banku augstskolas darbinieku veselības apdrošināšanu**

Rīgā 2018. gada \_\_.\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, turpmāk – APDROŠINĀTĀJS, kura vārdā saskaņā ar \_\_\_\_\_\_\_\_\_\_\_\_\_ rīkojas tās \_\_\_\_\_\_\_\_\_\_\_\_, no vienas puses, un

**Banku augstskola**, nodokļu maksātāja reģistrācijas kods 90000437699, Krišjāņa Valdemāra ielā 161, Rīgā, LV-1013, turpmāk – AUGSTSKOLA, no otras puses, kuras vārdā uz Banku augstskolas Satversmes pamata rīkojas tās rektors \_\_\_\_\_\_\_\_\_\_\_\_\_, (turpmāk abi kopā – PUSES, bet atsevišķi – PUSE), noslēdz šāda satura līgumu par AUGSTSKOLAS darbinieku veselības apdrošināšanu, turpmāk – LĪGUMS:

1. **LĪGUMA PRIEKŠMETS UN LĪGUMA DARBĪBAS LAIKS**
   1. AUGSTSKOLA uzdod un APDROŠINĀTĀJS apņemas apdrošināt AUGSTSKOLAS darbinieku veselību saskaņā ar LĪGUMA 1.pielikumā, kas ir LĪGUMA neatņemama sastāvdaļa, noteiktajiem veselības apdrošināšanas noteikumiem (turpmāk – NOTEIKUMI) un LĪGUMA 2.pielikumā, kas ir LĪGUMA neatņemama sastāvdaļa, noteiktajām veselības apdrošināšanas programmām (turpmāk – PROGRAMMAS), kā arī citiem šī LĪGUMA noteikumiem.
   2. PUSES apņemas 3 (trīs) darba dienu laikā pēc LĪGUMA noslēgšanas noslēgt Veselības apdrošināšanas polisi, turpmāk – POLISE.
   3. POLISE stājas spēkā 2018.gada 29.decembrī un darbojas līdz 2019.gada 28.decembrim.
   4. LĪGUMS stājas spēkā tā abpusējas parakstīšanas dienā un ir spēkā līdz POLISES darbības termiņa beigām un līdz pilnīgai PUŠU savstarpējo saistību izpildei.
   5. APDROŠINĀTĀJAM POLISI un \_\_\_\_\_\_\_\_\_ darbinieku individuālās veselības apdrošināšanas kartes (turpmāk – KARTE) ar pievienotiem dokumentiem (PROGRAMMAS aprakstu, informāciju par KARTES lietošanu) ir jāpiegādā AUGSTSKOLAI 10 (desmit) darba dienu laikā no LĪGUMA noslēgšanas dienas un apdrošināmo darbinieku saraksta no AUGSTSKOLAS saņemšanas dienas.
   6. Apdrošināmo AUGSTSKOLAS darbinieku sarakstā AUGSTSKOLA norāda AUGSTSKOLAS darbinieku vārdus, uzvārdus, personas kodus un to izvēlēto papildu (izvēles) PROGRAMMU, nosūtīšanas datumu, laiku, saraksta sagatavotāja vārdu, uzvārdu, amatu un tālruņa numuru.
   7. AUGSTSKOLAS darbinieku KARŠU ar pievienotiem dokumentiem (PROGRAMMAS aprakstu, informāciju par KARTES lietošanu) piegādes vieta ir Krišjāņa Valdemāra iela 161, Rīga, 613.kabinetā.
   8. APDROŠINĀTĀJS atbilstoši NOTEIKUMIEM, PROGRAMMĀM un citiem LĪGUMA noteikumiem uz POLISES darbības laiku apņemas apdrošināt arī AUGSTSKOLAS darbinieku radinieku (bērni bez vecuma ierobežojuma, vecāki un laulātie) (turpmāk – RADINIEKU) veselību.
   9. APDROŠINĀTĀJAM RADINIEKU KARTES un tām pievienotos dokumentus (PROGRAMMAS aprakstu, un informāciju par KARTES lietošanu) jāpiegādā Krišjāņa Valdemāra ielā 161, Rīgā, 613.kabinetā 10 (desmit) darba dienu laikā pēc apdrošināmo RADINIEKU saraksta saņemšanas no AUGSTSKOLAS un attiecīgā RADINIEKA veselības apdrošināšanas prēmijas saņemšanas dienas.
   10. Apdrošināmo RADINIEKU sarakstā AUGSTSKOLA norāda RADINIEKU vārdus, uzvārdus, personas kodus, radniecības pakāpes un to izvēlēto papildu (izvēles) PROGRAMMU, nosūtīšanas datumu, laiku, saraksta sagatavotāja vārdu, uzvārdu, amatu un tālruņa numuru.
   11. Sakarā ar AUGSTSKOLAS darbinieku maiņu (uzsākot vai izbeidzot darba tiesiskās attiecības) APDROŠINĀTĀJAM POLISES darbības laikā AUGSTSKOLAS darbinieku KARTES jāpiegādā AUGSTSKOLAI atsevišķu partiju veidā 5 (piecu) darba dienu laikā no attiecīga AUGSTSKOLAS pieprasījuma saņemšanas dienas. APDROŠINĀTĀJS nodrošina darbā pieņemtā AUGSTSKOLAS darbinieka veselības apdrošināšanu, iekļaujot apdrošināmo personu sarakstā jaunpieņemtos darbiniekus vai izslēdzot no apdrošināto personu saraksta darba tiesiskās attiecības izbeigušos AUGSTSKOLAS darbiniekus, atbilstoši AUGSTSKOLAS iesniegtajam darbinieku izmaiņu sarakstam līdz katra mēneša 29.datumam.
2. **APDROŠINĀJUMA SUMMA**
   1. Gada apdrošinājuma summa katram apdrošinātajam AUGSTSKOLAS darbiniekam vai RADINIEKAM ir \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eiro un \_\_\_ centi).
3. **APDROŠINĀŠANAS PRĒMIJA**
   1. Gada apdrošināšanas prēmija vienam AUGSTSKOLAS darbiniekam, kurš apdrošināts saskaņā ar pamata PROGRAMMU **(P)**, ir \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eiro un \_\_\_ centi).
   2. Gada apdrošināšanas prēmija vienam AUGSTSKOLAS darbiniekam, kurš papildus apdrošināts saskaņā ar papildus (izvēles) PROGRAMMU zobārstniecība **(Z)**, ir \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eiro un \_\_\_ centi).
   3. Gada apdrošināšanas prēmijas pieauguma koeficients vienam AUGSTSKOLAS darbinieka RADINIEKAM ir \_\_\_\_\_\_\_\_\_\_.
   4. AUGSTSKOLAI samaksa APDROŠINĀTĀJAM par AUGSTSKOLAS darbinieku veselības apdrošināšanu jāveic ar pārskaitījumu reizi ceturksnī (¼ daļas apmērā no visu AUGSTSKOLAS darbinieku veselības apdrošināšanas pamata PROGRAMMAS **(P) gada** prēmijas summas un AUGSTSKOLAS darbinieku papildu (izvēles) PROGRAMMU, kuras izvēlējušies AUGSTSKOLAS darbinieki, gada prēmiju summas) ne vēlāk kā 10 dienu laikā pēc rēķina iesniegšanas AUGSTSKOLAI.
   5. LĪGUMA darbības laikā, sakarā ar AUGSTSKOLAS darbinieku maiņu, samaksa par papildus veikto AUGSTSKOLAS darbinieku veselības apdrošināšanu un izsniegtajām AUGSTSKOLAS darbinieku KARTĒM tiks veikta vienu reizi mēnesī 10 (desmit) darba dienu laikā pēc rēķina iesniegšanas AUGSTSKOLAI.
   6. Samaksu APDROŠINĀTĀJAM par RADINIEKU veselības apdrošināšanu (pamata PROGRAMMAS **(P)** prēmijas summa un papildu (izvēles) PROGRAMMU, kuru izvēlējies RADINIEKS) veic atsevišķi (individuāli) katrs RADINIEKS.
   7. Pēc LĪGUMA noslēgšanas AUGSTSKOLA LĪGUMA 3.4.punktā noteikto samaksu par pirmo ceturksni veic tikai pēc AUGSTSKOLAS darbinieku KARŠU piegādes AUGSTSKOLAI un rēķina iesniegšanas AUGSTSKOLAI.
4. **APDROŠINĀTĀJA UN AUGSTSKOLAS TIESĪBAS UN PIENĀKUMI**
   1. AUGSTSKOLAS tiesības un pienākumi:
      1. AUGSTSKOLA LĪGUMA 1.6.punktā minētais apdrošināmo AUGSTSKOLAS darbinieku saraksts, LĪGUMA 1.10.punktā minētais apdrošināmo RADINIEKU saraksts un LĪGUMA 1.11.punktā minētais AUGSTSKOLAS pieprasījums jāiesniedz APDROŠINĀTĀJAM rakstiski un elektroniski uz e-pasta adresi \_\_\_\_\_\_\_\_\_\_\_\_\_\_\_\_\_\_\_\_\_\_;
      2. AUGSTSKOLAS pienākums ir ievērot LĪGUMA un POLISES noteikumus;
      3. pēc tam, kad tās saņemtas no APDROŠINĀTĀJA AUGSTSKOLAS pienākums ir izsniegt katram apdrošinātajam AUGSTSKOLAS darbiniekam:
         1. KARTI, (KARTE ir dokuments, kas apliecina, ka apdrošinātā darbinieka vai viņa radinieku labā ir noslēgts apdrošināšanas līgums);
         2. KARTEI pievienotos dokumentus, kas satur informāciju par KARTES lietošanu, PROGRAMMU aprakstus, informāciju par neapmaksājamajiem pakalpojumiem, APDROŠINĀTĀJA līgumorganizāciju sarakstu un citu informāciju, kas nepieciešama veselības apdrošināšanas saņemšanai;
         3. norādi uz APDROŠINĀTĀJA mājas lapu, kurā pieejami APDROŠINĀTĀJA NOTEIKUMI.
      4. AUGSTSKOLAS pienākums ir reizi mēnesī līdz katra mēneša \_\_\_\_.datumam rakstiski un elektroniski nosūtīt APDROŠINĀTĀJAM pieprasījumu AUGSTSKOLAS darbiniekiem, kuriem nepieciešams anulēt KARTES, izbeidzot darba tiesiskās attiecības, un AUGSTSKOLAS darbiniekiem, kurus nepieciešams apdrošināt sakarā ar darba tiesisko attiecību nodibināšanu saskaņā ar LĪGUMA noteikumiem. AUGSTSKOLAI pieprasījumam jāpievieno un jāiesniedz APDROŠINĀTĀJAM darba tiesiskās attiecības izbeigušo AUGSTSKOLAS darbinieku KARTES;
      5. AUGSTSKOLAS darbinieki vai RADINIEKI var izvēlēties papildu (izvēles) PROGRAMMU bez AUGSTSKOLAS darbinieku vai RADINIEKU skaita ierobežojuma;
      6. AUGSTSKOLAI un RADINIEKIEM nav jāveic papildus samaksa APDROŠINĀTĀJAM KARŠU izsniegšanas, anulēšanas vai veselības apdrošināšanas papildināšanas ar papildu (izvēles) PROGRAMMU gadījumos.
   2. APDROŠINĀTĀJA tiesības un pienākumi:
      1. APDROŠINĀTĀJAM katrai AUGSTSKOLAS darbinieku vai RADINIEKU KARTEI ir jāpievieno PROGRAMMU apraksts, APDROŠINĀTĀJA līgumorganizāciju saraksts un cita informācija, kura nepieciešama apdrošināšanas atlīdzības saņemšanai saskaņā ar LĪGUMA 4.1.3.2.apakšpunktu un 4.1.3.3.apakšpunktu;
      2. APDROŠINĀTĀJS ir atbildīgs par APDROŠINĀTĀJAM no AUGSTSKOLAS iesniegto personu datu aizsardzību saskaņā ar Latvijas Republikā spēkā esošajiem normatīvajiem aktiem;
      3. APDROŠINĀTĀJAM ir pienākums maksāt apdrošināšanas atlīdzību normatīvajos aktos, LĪGUMĀ, POLISĒ, NOTEIKUMOS un PROGRAMMĀS minētajos gadījumos, apmērā, kārtībā un termiņā;
      4. AUGSTSKOLAS darbiniekam vai RADINIEKAM, saņemot APDROŠINĀTĀJA līgumorganizācijas medicīniskos pakalpojumus, kas nav iekļauti PROGRAMMĀS, tie ir jāapmaksā no personīgiem līdzekļiem;
      5. gadījumā, ja saņemti medicīniskie pakalpojumi PROGRAMMAS ietvaros un apdrošinātais AUGSTSKOLAS darbinieks vai RADINIEKS pats par tiem ir samaksājis, tad:
         1. APDROŠINĀTĀJS atlīdzina veikto maksājumu \_\_\_\_\_\_dienu laikā pēc visu LĪGUMA 4.2.6.apakšpunktā noteikto dokumentu saņemšanas;
         2. APDROŠINĀTĀJS apdrošināšanas atlīdzību ieskaita AUGSTSKOLAS darbinieka vai RADINIEKA norēķinu kontā ;
      6. apdrošināšanas atlīdzības saņemšanai apdrošinātais AUGSTSKOLAS darbinieks vai RADINIEKS (vai viņu pārstāvis) nekavējoties pēc apdrošināšanas gadījuma iestāšanās, bet ne vēlāk kā ­­­­­90 dienu laikā, t.sk. arī pēc POLISES termiņa beigām, pēc tam, kad tas kļuvis iespējams, iesniedz APDROŠINĀTĀJAM apdrošināšanas gadījuma iestāšanās apliecinoša medicīniska dokumenta oriģinālu vai kopiju, kases čeku, stingrās uzskaites kvīti, kas satur iztrūkstošo informāciju, un uzrāda personas apliecinošu dokumentu un apdrošinātā AUGSTSKOLAS darbinieka vai RADINIEKA KARTI;
      7. APDROŠINĀTĀJA pienākums ir reiz mēnesī rakstiski un elektroniski informēt AUGSTSKOLU par grozījumiem APDROŠINĀTĀJA līgumorganizāciju sarakstā, ja tādi grozījumi ir notikuši;
      8. APDROŠINĀTĀJAM ir tiesības neveikt grozījumus apdrošināto personu sarakstā un neanulēt attiecīgā AUGSTSKOLAS darbinieka KARTI, ja AUGSTSKOLA nav iesniegusi APDROŠINĀTĀJAM attiecīgā AUGSTSKOLAS darbinieka KARTI.
   3. Ja APDROŠINĀTĀJS saņem LĪGUMA 1.11.punktā un 4.1.4.apakšpunktā minēto AUGSTSKOLAS pieprasījumu, tad:
      1. APDROŠINĀTĀJS 5 (piecu) dienu laikā izdara atbilstošus grozījumus apdrošināto personu sarakstā;
      2. APDROŠINĀTĀJS atbilstoši izmaiņām apdrošināto personu sarakstā veic izmaiņas POLISĒ \_\_\_\_\_(\_\_\_\_\_\_) dienā, skaitot no dienas, kad APDROŠINĀTĀJS ir saņēmis LĪGUMA 1.11.punktā vai 4.1.4.apakšpunktā minēto AUGSTSKOLAS pieprasījumu;
      3. APDROŠINĀTĀJS par LĪGUMA 4.3.1. apakšpunktā minētajām izmaiņām izdara atbilstošus grozījumus POLISĒ un kopā ar rēķinu iesniedz AUGSTSKOLAI parakstīšanai;
      4. AUGSTSKOLAS darbiniekiem, kuri pieņemti darbā AUGSTSKOLĀ pēc LĪGUMA noslēgšanas dienas, veselības apdrošināšanas prēmija tiek noteikta \_\_\_\_\_\_\_\_\_\_\_\_\_\_\_\_\_\_\_\_;
      5. par AUGSTSKOLAS darbinieku, ar kuru ir izbeigtas darba tiesiskās attiecības POLISES darbības laikā, samaksātā bet neizmantotā prēmijas daļa tiek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      6. pirms termiņa izbeigto AUGSTSKOLAS darbinieku KARŠU neizmantoto prēmijas daļu, APDROŠINĀTĀJS, pēc AUGSTSKOLAS ieskatiem, pārskaita uz AUGSTSKOLAS bankas kontu vai arī patur kā avansu turpmākās AUGSTSKOLAS darbinieku veselības apdrošināšanas prēmijas iemaksai. Aprēķinot neizmantoto prēmijas daļu APDROŠINĀTĀJS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      7. gadījumā, ja AUGSTSKOLAS darbinieks ir pārtraucis darba tiesiskās attiecības un vēlas turpināt KARTES darbību, tas individuāli vienojas ar APDROŠINĀTĀJU;
      8. apdrošināšanas prēmijas starpība par jaunu AUGSTSKOLAS darbinieku veselības apdrošināšanu un AUGSTSKOLAS darbinieku veselības apdrošināšanas prēmijas atlikums par pirms termiņa izbeigtajām AUGSTSKOLAS darbinieku KARTĒM tiek precizēta savstarpēji PUŠU norēķinu veidā;
      9. pēc AUGSTSKOLAS rakstiska pieprasījuma divas reizes līguma darbības laikā, bet ne vēlāk kā 14 (četrpadsmit) dienas pēc pieprasījuma saņemšanas, APDROŠINĀTĀJS iesniedz AUGSTSKOLAI informāciju par AUGSTSKOLAS darbinieku izmantotajiem pakalpojumiem pa pozīcijām, norādot izmaksas.
5. **ATBILDĪBA UN STRĪDI**
   1. PUSES tiek atbrīvotas no atbildības par LĪGUMA nepildīšanu, ja tā rodas pēc LĪGUMA noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no PUSĒM (vai PUSES kopā) nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvo aktu izmaiņas, valsts pārvaldes un pašvaldības institūcijas rīcība un to pieņemtie dokumenti, kas attiecas vai ietekmē LĪGUMA saistību izpildi.
   2. Katra no PUSĒM, kuru LĪGUMA ietvaros ietekmē nepārvaramas varas apstākļi, nekavējoties par to informē otru PUSI un PUSES lemj par LĪGUMA turpmāko izpildi.
   3. Visi strīdi, kas rodas LĪGUMA sakarā starp PUSĒM, vispirms tiek risināti savstarpējās sarunās. Ja sarunu gaitā strīds nav noregulēts un kāda no PUSĒM uzskata, ka tas sarunu gaitā nav iespējams, strīds tiek izšķirts Latvijas Republikas tiesā normatīvajos aktos noteiktajā kārtībā.
   4. APDROŠINĀTĀJAM ir tiesības vienpusēji izbeigt LĪGUMU par to rakstiski paziņojot otrai PUSEI ne vēlāk kā 3 (trīs) mēnešus iepriekš.
   5. AUGSTSKOLAI tiesības vienpusēji izbeigta LĪGUMU par to rakstiski paziņojot otrai PUSEI ne vēlāk kā 3 (trīs) mēnešus iepriekš.
   6. Ja APDROŠINĀTĀJS izbeidz LĪGUMU, neievērojot LĪGUMA 5.4.punkta nosacījumus, tad APDROŠINĀTĀJS maksā AUGSTSKOLAI līgumsodu 5% apmērā no summas, kuru saskaņā ar LĪGUMA 3.4.punktu AUGSTSKOLA ir apmaksājusi APDROŠINĀTĀJAM, kā arī izmaksā AUGSTSKOLAI proporcionāli apdrošināšanas termiņam neizmantotās apdrošināšanas prēmijas daļu, neņemot vērā jebkādus APDROŠONĀTĀJA izdevumus un neveicot ieturējumus.
   7. Ja APDROŠINĀTĀJS neievēro LĪGUMA 1.5.punkta nosacījumus, tad APDROŠINĀTĀJS maksā AUGSTSKOLAI līgumsodu 5% apmērā no summas, kuru saskaņā ar LĪGUMA 3.4.punktu AUGSTSKOLAI būtu jāmaksā APDROŠINĀTĀJAM.
   8. Ja AUGSTSKOLA neievēro LĪGUMA 3.4.punktā un 3.5.punktā noteiktos maksājumu termiņus, tad AUGSTSKOLA maksā APDROŠINĀTĀJAM līgumsodu 1% apmērā no summas, kuru saskaņā ar LĪGUMA 3.4.punktu AUGSTSKOLAI būtu jāmaksā APDROŠINĀTĀJAM.
   9. AUGSTSKOLA publicē LĪGUMU vai tā grozījumu (ja tādi būs) tekstu AUGSTSKOLAS interneta mājas lapā, saskaņā ar Publisko iepirkumu likuma 9.panta 18.daļu.
6. **GROZĪJUMI LĪGUMA DARBĪBĀ VAI TĀ DARBĪBAS PĀRTRAUKŠANA**
   1. Visi LĪGUMA grozījumi (pielikumi) ir spēkā tikai tad, ja tie noformēti rakstiski un tos parakstījušas abas PUSES. Šādi LĪGUMA grozījumi (pielikumi) ar to noformēšanas brīdi kļūst par LĪGUMA neatņemamu sastāvdaļu.
   2. LĪGUMS var tikt apturēts vai izbeigts Latvijas Republikas normatīvajos aktos un LĪGUMĀ noteiktajos gadījumos.
   3. Ja rodas pretrunas starp NOTEIKUMIEM (LĪGUMA 1.pielikums) un LĪGUMU, tad noteicošais ir LĪGUMS.
   4. Ja rodas pretrunas starp NOTEIKUMIEM (LĪGUMA 1.pielikums) un PROGRAMMĀM (LĪGUMA 2.pielikums), tad noteicošās ir PROGRAMMAS (LĪGUMA 2.pielikums).
7. **NOBEIGUMA JAUTĀJUMI**
   1. LĪGUMA tekstā iekrāsotās vai savādāk izceltās rakstu zīmes nerada juridiskas sekas, bet attiecas uz teksta pārskatāmību, ja PUSES nākotnē nevienojas par pretējo.
   2. LĪGUMS sastādīts uz \_\_ (\_\_\_\_\_\_) numurētām un cauršūtām lapām, tajā skaitā LĪGUMA 1.pielikums uz \_\_\_ (\_\_\_\_) lapām un LĪGUMA 2.pielikums uz \_\_ (\_\_\_\_) lapām, 2 (divos) identiskos eksemplāros, kuriem ir vienāds juridisks spēks un no kuriem viens ir APDROŠINĀTĀJAM, bet otrs AUGSTSKOLAI.
8. **PUŠU REKVIZĪTI UN PĀRSTĀVJU PARAKSTI**

**APDROŠINĀTĀJS: AUGSTSKOLA:**

|  |  |
| --- | --- |
|  | **Banku augstskola**  K.Valdemāra iela 161, Rīga, LV-1013  Vienotais reģ. Nr. 90000437699  PVN maks. reģ. Nr.LV 90000437699  Valsts kase  Kods TRELLV22  Konts Nr. LV08TREL9150150000000 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Z.v. |